06/10/2010 | Administración LocalMunicipal
Camariñas
Expediente de expropiación forzosa para a execución da obra “Construción de beirarrúas na marxe dereita da pista á igrexa, parroquia de Xaviña”

ANUNCIO Pola presente faise público que o Pleno do Concello de Camariñas, en sesión de data vinte e catro de setembro de dous mil dez, adoptou o seguinte acordo: O Pleno do Concello, en sesión de 30 de xullo de 2010, acordou iniciar expediente de expropiación, con ocupación urxente, dos bens e dereitos necesarios para a realización das obras do proxecto “Construción de beirarrúas na marxe dereita da pista á igrexa, parroquia de Xaviña”. Aberto un período de información pública durante un prazo de quince días hábiles e realizada a notificación persoal aos interesados, para que os titulares de dereitos afectados pola expropiación puideran aportar cantos datos permitisen a rectificación de posibles erros que se estimasen cometidos na relación de propietarios e bens publicada, ou opoñerse á ocupación dos bens por motivos debidamente fundamentados, se presentaron as seguintes alegacións: – Escrito de alegación de data 16 de agosto de 2010 (RXE n.º 4304, de data 17 de agosto), presentado por D. Jose Maximo Samy Stoykova Mouani e Sara Leonor Lenza Sesma. – Escrito de alegación de data 27 de agosto de 2010 ( presentado no Rexistro Xeral da Xunta de Galicia, Consellería de Presidencia, Administracións Públicas e Xustiza, RXE n.º 21221, de data 27 de agosto; e con RXE no Concello de Camariñas, n.º 4535), presentado por Angel Amadeo Millan Caro de la Barrera e Dimitar Angelov Angel Fernando Bañuls Czachor. Visto o informe emitido pola secretaría municipal en data quince de agosto dous mil dez. ACORDO: Primeiro. –Desestimar a alegación presentada por D. Jose Maximo Samy Stoykova Mouani e Dna. Sara Leonor Lenza Sesma, por non ser o momento procedimental oportuno para proceder a determinación do xusto prezo, pois neste momento e de conformidade co previsto no art.19 da lei de expropiación forzosa, unicamente cabe alegar en orde a rectificación de posibles erros que se estimen cometidos na relación valorada ou opoñerse á ocupación por motivos de forma ou de fondo debidamente fundamentados. Segundo. –Estimar a alegación realizada por D. Angel Amadeo Millan Caro de la Barrera e Margarita Asuncion Espadale Urkixo ao considerar que a documentación presentada resulta suficiente para efectuar a rectificación solicitada no referente a titularidade da finca n.º 6 da relación. En consecuencia serán estes os interesados cos que deban entenderse os sucesivos trámites do procedemento expropiatorio. Terceiro. –Aprobar con carácter definitivo a relación concreta e individualizada dos bens e dereitos a ocupar necesariamente para a execución das obras, así como a designación nominal dos interesados cos que teñan que entenderse os sucesivos trámites.1.- 2.- 3.- 4.- 5.- 6.- 7.- 8.- 9.- Cuarto. –Proceder á publicación deste acordo no Boletín Oficial da Provincia e notificalo persoalmente aos interesados. Quinto. –Solicitar da Xunta de Galicia, aos efectos previstos no art.52 da Lei de expropiación forzosa, a declaración de urxente ocupación dos bens e dereitos afectados pola expropiación, xustificándose esta medida excepcional no límite temporal establecido para execución da obra, límite fixado polo Plan provincial no que figura incluída, evitando desta forma o prexuízo que para o interese público representaría a perda de dita subvención e por outra banda a imperiosa necesidade de garantir a seguridade de persoas e vehículos na pista sobre a que se pretende a actuación. Camariñas, a 28 de setembro de 2010. O ALCALDE Asdo. Manuel Valeriano Alonso de León